section_heading: Dostupni oblici
paragraph_text: Panadol, koji je dostupan na tržištima Afrike, Azije, Europe, Srednje Amerike i Australije, je najrašireniji dostupni oblik i brend paracetamola, a prodaje se u preko 80 zemalja. U Sjevernoj Americi, paracetamol se prodaje u generičkom obliku (obično označen kao acetaminofen) ili pod brojim trgovačkim imenima, naprimjer, Tylenol (McNeil-PPC, Inc.), Anacin-3, Tempra, Datril i Ofirmev. Iako je u UK-u dostupan paracetamol pod trgovačkim imenima (naprimjer Panadol), mnogo uobičajenije je da se on prodaje nebrendiran ili kao generički lijek. Trgovačko ime za paracetamol, Acamol, se proizvodi u Izraelu, a proizvodi ga Teva Pharmaceutical Industries, te je najviše korišteni oblik paracetamola u toj zemlji. Na Filipinima, najviše prodavani brend paracetamola je Biogesic, kojeg proizvodi United Laboratories. Godišnje se na Filipinima proda gotovo milijardu tableta Biogesica, ne računajući paracetamol u tekućim suspenzijama. To trgovačko ime dostupno je i u zemljama ASEAN-a gdje je kompanija United Laboratories također prisutna. U Europi najčešća trgovačka imena paracetamola su Efferalgan i Doliprane. U Indiji je najčešći Crocin kojeg proizvodi Glaxo SmithKline Asia. U Bangladešu najpopularnije trgovačko ime je Napa kojeg proizvodi Beximco Pharma.